**CENU APTAUJA Nr. TNPz 2024/34**

**“Dzinēja maiņas pakalpojums Talsu novada Dundagas pagasta pārvaldes traktortehnikai”**

**INSTRUKCIJA PRETENDENTAM**

1. **Iepirkuma priekšmets**
	1. Iepirkuma priekšmets: **Dzinēja maiņas pakalpojums Talsu novada Dundagas pagasta pārvaldes traktortehnikai.**
	2. **Paredzamais līguma izpildes laiks**: 2 (divi) mēneši no līguma parakstīšanas dienas vai līdz līguma summas sasniegšanai.
	3. Pretendents nodrošina dzinēja maiņas pakalpojumu traktortehnikai pēc iepriekš saskaņota datuma un laika, saskaņā ar Tehnisko specifikāciju (2. pielikums).
	4. **Paredzamā līguma summa:** līdz 9 999,99 *euro* (deviņi tūkstoši deviņi simti deviņdesmit deviņi *euro* un 99 centi) bez pievienotās vērtības nodokļa (turpmāk – PVN);
	5. Pasūtītājam ir tiesības Līguma darbības laikā neizlietot visu Līguma summu.
2. **Piedāvājuma iesniegšanas vieta:**
	1. Piedāvājumu var iesniegt, nosūtot uz e-pastu iepirkumi@talsi.lv līdz **2024. gada 07. oktobrim plkst. 10.00.**
	2. Kontaktpersona – Dundagas pagasta pārvaldes vadītājs A. Kojro, tālr. 26563742.
	3. Pasūtītājs un ieinteresētais pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums Nr. TNPz 2024/34 “Dzinēja maiņas pakalpojums Talsu novada Dundagas pagasta pārvaldes traktortehnikai”.
3. **Piedāvājuma noformēšana:**
	1. Pretendents (t.sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam iepriekšējo 3 (trīs) gadu laikā (2021., 2022., 2023. un 2024. gadā līdz piedāvājuma iesniegšanas termiņa beigām) ir pieredze vismaz 1 (viena) līdzvērtīga līguma izpildē, kura ietvaros sniegti traktortehnikas remonta pakalpojumi. Pie iesniedzamajiem dokumentiem jāpievieno aizpildīta pieredzes saraksta forma (3. pielikums).
	3. Pie iesniedzamajiem dokumentiem Pretendentam jāpievieno 1. pielikums – Pretendenta pieteikums un finanšu piedāvājums, kurā jānorāda kopējā līguma summa ar diviem cipariem aiz komata.
	4. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Par 1.1. punktā veiktajiem pakalpojumiem Izpildītājs sastāda nodošanas - pieņemšanas aktu un pēc tā abpusējas parakstīšanas nosūta Pasūtītājam rēķinu. Pasūtītājs samaksā Izpildītājam pēc tā saņemtajiem rēķiniem, tā norādītā bankas kontā 10 (desmit) darba dienu laikā pēc rēķina saņemšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.